पाएं अपने शहर की ताज़ा ख़बरें और फ्री ई-पेपरडाउनलोड करें
तेज रफ्तार मोपेड स्लिप होने से घायल रेलवेकर्मी की मौके पर ही मौत हो गइ। मदनमहल क्षेत्र में बेस्ट केयर अस्पताल के सामने सुबह हादसा हुआ। नशे में धुत होने से बाइक स्लिप हुई। इस दौरान उसका सिर डिवाइडर से टकरा गया था। पुलिस ने केस दर्ज कर मामला जांच में लिया है।
जानकारी के अनुसार कछपुरा रेलवे क्वार्टर निवासी जीत बहादुर थापा (47) रेलवे में नौकरी करता था। रोज की तरह सुबह वह घर से एक्सेस मोपेड एमपी 20 एसयू 6827 में सवार होकर जबलपुर रेलवे स्टेशन निकला था। सुबह करीब 9 बजे वह जैसे ही होम साइंस कॉलेज के पास बेस्ट केयर अस्पताल के सामने पहुंचा, तो गाड़ी अचानक स्लिप हो गई। गाड़ी समेत जीत बहादुर सड़क पर सिर के बल गिरा। इससे उसकी मौके पर ही मौत हो गई।
हादसे के बाद भीड़ लग गई
हादसे के बाद लोगों की भीड़ लग गई। तुरंत मदन महल पुलिस को खबर दी गई। भीड़ में से कोई मदद के लिए नहीं पहुंचा। टीआई मदनमहल के मुताबिक मृतक की जेब से मिले मोबाइल नंबर के आधार पर उसकी पहचान हो पाई। पुलिस ने मर्ग कायम कर मामला जांच में लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn